कार्यनिष्पादन समीक्षा और प्रबंधन: दशकों से कर्मचारी के कार्यनिष्पादन की समीक्षा मानव संसाधन प्रक्रिया का हिस्सा बन चुका है. अब संगठन इसे अधिक वास्तविक, सकारात्मक और वैज्ञानिक बनाने के स्थाई प्रयास कर रहे हैं. अनेक संगठनों में मूल्यांकन प्रक्रिया भागीदारीपूर्ण है और न केवल कार्यनिष्पादन के मूल्यांकन पर फोकस किया जाता है बल्कि कर्मचारी क्षमता को समझने पर भी होता है. इस समझ से संगठन के लिये कर्मचारियों को ऐसी भूमिकाओं, पदों और संकार्यों में तैनात करना आसान हो जाता है जहां उनके अधिक योगदान की संभावना होती है. बड़े संगठनों में कार्यनिष्पादन की समीक्षा एक बहुत बड़ा संकार्य बना रहता है.